**Likumprojekta “Grozījumi likumā "Par svētku, atceres un atzīmējamām dienām"” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Kopsavilkums nav aizpildāms saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1punktu (projektiem, kuru anotācijas I sadaļas 2. punkts nepārsniedz divas lapaspuses). |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2018. gada 20. jūnijā Saeima pieņēma grozījumus likumā “Par svētku, atceres un atzīmējamām dienām” (turpmāk – Likums), papildinot pārejas noteikumus ar uzdevumu “Ministru kabinetam līdz 2018. gada 31. decembrim izvērtēt spēkā esošo regulējumu par svētku, atceres, atzīmējamajām dienām un izstrādāt priekšlikumus par to, kā turpmāk būtu nosakāmas un kādos normatīvajos aktos iekļaujamas svētku, atceres, atzīmējamās un citas svinamās dienas.”[[1]](#footnote-1) |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumā pēdējā laikā tika iesniegti ārkārtīgi daudz priekšlikumu ar lūgumu noteikt kādas profesijas vai nozares atzīmējamo dienu (t. sk. autotransporta darbinieku diena, sociālo darbinieku diena, utt.). Lai gan šobrīd Likumā jau dažas profesiju atzīmējamās dienas ir noteiktas (piemēram, skolotāju diena, policijas darbinieku diena, robežsargu diena, medicīnas darbinieku diena), tomēr profesiju (nozaru) atzīmējamās dienas racionālāk būtu noteikt Ministru kabineta noteikumos (pretējā gadījumā šis likums taps līdzīgs otram profesiju klasifikatoram, kas nebūs pārskatāms, un šis var kļūt par “vienmēr atvērto” likumu ar neskaitāmiem grozījumiem, kas nav atbalstām no juridiskās tehnikas viedokļa). Jāsecina, ka profesijas ir daudzas un visas cienījamas, tāpēc paredzams, ka var turpināties “lavīnveidīgi” priekšlikumi par jaunu profesiju atzīmējamo dienu iekļaušanu šajā likumā. Grozījumi likumā “Par svētku, atceres un atzīmējamām dienām” paredz deleģējumu Ministru kabinetam izstrādāt un noteikt profesiju un profesionālo nozaru atzīmējamo dienu datumus. Uz šī deleģējuma pamata Ministru kabinets izstrādās Ministru kabineta noteikumus “Par profesiju un profesionālo nozaru atzīmējamām dienām”. Ņemot vērā, ka vairākas profesiju un profesionālo nozaru atzīmējamās dienas jau ir iekļautas likumā “Par svētku, atceres un atzīmējamām dienām”, ir nepieciešams pārcelt šīs normas no Likuma uz jaunajiem Ministru kabineta noteikumiem. Rezultātā Likumā tiktu atstāts tikai “tīrs” regulējums par valstiskām svētku, atceres un atzīmējamām dienām. Šāds deleģējums atvieglotu Saeimas darbu, ja izpildvara tiktu iesaistīta likumdošanas procesā. Tieslietu ministrijas ieskatā, šāda satura regulējums (par nozaru un profesiju atzīmējamām dienām) nav ar tik konceptuālu ietekmi, tāpēc vairāk būtu piekritīgs Ministru kabineta lemšanai.  |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Dažādu profesiju un profesionālo nozaru pārstāvji. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ar grozījumiem likumā “Par svētku, atceres un atzīmējamām dienām” tiktu ietverts deleģējums Ministru kabinetam izstrādāt jaunus Ministru kabineta noteikumus “Par profesiju un profesionālo nozaru atzīmējamām dienām”, uz kuriem tiktu pārceltas likumā “Par svētku, atceres un atzīmējamām dienām” ietvertās profesiju un profesionālo nozaru atzīmējamās dienas, kā arī šie noteikumi turpmāk tiktu papildināti ar profesiju un profesionālo nozaru atzīmējamām dienām. |
| 2. | Atbildīgā institūcija | Tieslietu ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām Tieslietu ministrija tās tīmekļa vietnē publicē informāciju par noteikumu projektu un par tā virzību. |
| 2. | Sabiedrības līdzdalība projekta izstrādē | Lai informētu sabiedrību par noteikumu projektu un dotu iespēju izteikt par to viedokļus, informācija par grozījumiem “Par svētku, atceres un atzīmējamām dienām” un noteikumu projekta “Par profesiju un profesionālo nozaru atzīmējamām dienām” tiks ievietota Tieslietu ministrijas tīmekļa vietnē. |
| 3. | Sabiedrības līdzdalības rezultāti | Informācija par sabiedrības līdzdalības rezultātiem tiks iekļauta pēc noteikumu projekta publicēšanas Tieslietu ministrijas tīmekļa vietnē.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas, esošās institūcijas netiks likvidētas vai reorganizētas. |
| 3. | Cita informācija | Nav |

Iesniedzējs:

Tieslietu ministrs Dzintars Rasnačs

Cercens, 67036900
Krisjanis.Cercens@tm.gov.lv

1. Attiecīgi ir pieņemta 2018. gada 19. jūlija Ministru prezidenta rezolūcija Nr. 12/2018-JUR-99 - Tieslietu ministram līdz 2018. gada 31. decembrim sagatavot un noteiktā kārtībā iesniegt Ministru kabinetā likuma “Par svētku, atceres un atzīmējamām dienām” (2018. gada 20. jūnija likuma “Grozījumi likumā “Par svētku, atceres un atzīmējamām dienām”” redakcijā) pārejas noteikumā minētos priekšlikumus, attiecīgi nodrošinot Ministru kabinetam dotā uzdevuma izpildi. [↑](#footnote-ref-1)